Diàr an traoù niverus bet gwelet an dibenn-sizhun paseet e  Naoned emañ ret din choaz a betra e komzin. Dibabet em eus komz deoch ag ur gevnidenn, rak pal an notennoù natur-mañ neo ket ho lakaat da vout lennerion-natur àr Internet met kentoch ho lakaat da zigor bras ho taoulagad bep gwezh ma vezit er-maez, ha da dostaat doch an traoù ivez.    Eh oamp é sellet doch evned dre doulloù ur peulgae, rak en ur lech gwarantet evit an evned e oamp. Hag en un taol setu ni é sellet doch koadaj ar peulgae eñ-memp ! Ur gevnidenn a oa aze, é teurel neud dre he  zoull àr-dreñv, hag an neud-se a veze kaset pelloch get an avel. Gwelet a raemp an neud é pellaat a-zochti, hag he gwelet a raemp é troiñ he fenn àr-dreñv gwezh dun tu, gwezh dan tu arall. Klask a rae ma vehe bet an neudenn é tapout krog en ur lech, barr ur wezenn da skouer, evit mhe dehe gellet monet àr an neudenn-se ha gober hent èl-se. Ya, evel-se e veaj ar chevnid dar liesañ. Ar chevnid bihan, int, a chell kazimant nijal, banniñ a raont un tamm neudenn èl-se ivez, met dur momant en em laoskont  da vout dibradet get an avel ha neuze e vezont kaset getoñ àr-bouez ar seurt gouel-se, o neudennig. Gwall arvarus eo a-dra-sur, an hazard eo ar mestr aze. Met èl-se en em strev ar chevnidigoù, lies. An div feson-se da veajiñ a zo kaoz ma welomp ker lies neudennoù skañv en natur, en avel, an devezhioù kaer...    Ar gevnidenn-se he doa distroet hor selloù a-zoch an evned a oa e rummad ar sailhourezed (katapl int da sailh àr o freizh), peseurt spesad avat, ne ouian ket. Ne reont ket gwiad kelchiek  ebet.    Nem eus ket kavet skeudenn ebet a-feson evit diskoueziñ deoch an traoù-se.    Met ar wezh kentañ ma weloch ur gevnidenn get he revr savet uhel àr-dreñv dezhi, soñjit emañ moarvat é teurel neud evit gober un droiad (pe ivez evit gober he gwiad hep bout ret dezhi gober tout an hent àr droad !).